ระเบียบกรมบัญชีกลางระเบียบกรมบัญชีกลางว่าด้วยวิธีปฏิบัติเกี่ยวกับการหักรายรับจ่ายขาดและการถอนคืนเงินรายรับพ.ศ.๒๕๔๕[๑] อาศัยอำนาจตามความนัยข้อ ๑๑ และข้อ ๑๕แห่งระเบียบกระทรวงการคลังว่าด้วยการหักรายรับจ่ายขาดและการถอนคืนเงินรายรับ พ.ศ. ๒๕๔๕ กรมบัญชีกลางจึงวางหลักเกณฑ์และวิธีปฏิบัติไว้ ดังนี้ข้อ ๑ระเบียบนี้เรียกว่า ระเบียบกรมบัญชีกลาง ว่าด้วยวิธีปฏิบัติเกี่ยวกับการหักรายรับจ่ายขาดและการถอนคืนเงินรายรับพ.ศ. ๒๕๔๕ข้อ ๒ระเบียบนี้ให้ใช้บังคับตั้งแต่ ๑ เมษายน ๒๕๔๕ เป็นต้นไปข้อ ๓บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดกับระเบียบนี้ให้ใช้ระเบียบนี้แทนข้อ ๔ให้อธิบดีกรมบัญชีกลางเป็นผู้รักษาการตามระเบียบนี้หมวด๑วิธีปฏิบัติเกี่ยวกับการหักรายจ่ายขาด ข้อ ๕ให้หัวหน้าส่วนราชการผู้เบิกหรือหัวหน้าหน่วยงานย่อมมีอำนาจอนุมัติให้หักรายรับจ่ายขาดสำหรับรายจ่ายดังต่อไปนี้(๑) การหักจ่ายคืนเงินที่ส่วนราชการนำเงินรายรับที่เป็นรายได้แผ่นดินส่งคลังเกินกว่าจำนวนรายรับที่ได้รับไว้(๒)การหักจ่ายคืนเงินที่ส่วนราชการนำเงินรายรับที่เป็นรายได้แผ่นดินส่งคลังผิดประเภทรายได้เช่น รายได้ค่าปรับต้องส่งรหัสรายได้ ๘๑๐ ประเภทค่าปรับอื่นแต่นำส่งเป็นรหัสรายได้ ๘๓๐ ประเภทรายได้เบ็ดเตล็ดอื่น เป็นต้น(๓)การหักจ่ายคืนเงินที่ส่วนราชการนำเงินรายรับที่เป็นรายได้แผ่นดินส่งคลังซ้ำกับเงินรายรับที่เป็นรายได้แผ่นดินและได้นำส่งคลังไปแล้ว(๔) การหักจ่ายตามระเบียบที่ได้รับความตกลงจากกระทรวงการคลังเพื่อจ่ายเป็นจ่าสินบนรางวัล หรือค่าใช้จ่ายในการจัดให้ได้มาซึ่งเงินอันพึงต้องชำระให้แก่รัฐบาลการหักรายรับจ่ายขาดตาม (๑) (๒) (๓) และ (๔)ต้องเป็นรายรับที่ได้รับไว้ในจังหวัดเดียวกันข้อ ๖หัวหน้าส่วนราชการผู้เบิกหรือหัวหน้าหน่วยงานย่อยให้หักรายรับจ่ายขาดตามข้อ ๕ เมื่อตรวจสอบและพอใจในสาระสำคัญดังนี้(๑)เหตุผลความจำเป็นที่ต้องหักรายจ่ายจากเงินรายรับ(๒)ความถูกต้องของหลักฐานเอกสารที่เกี่ยวข้องในการรับเงิน การนำเงินส่งคลังและหลักฐานเอกสารอื่นๆ เช่น ใบเสร็จรับเงิน ใบนำส่งเงิน ฎีกา เป็นต้นข้อ ๗วิธีปฏิบัติการหักรายรับจ่ายขาด ให้ดำเนินการดังนี้(๑) ถ้ารายรับรายที่มีกรณีต้องหักจ่ายยังมิได้นำเงินส่งคลังให้หักจ่ายจากรายรับรายนั้นก่อนนำส่งคลัง(๒)ถ้ารายรับรายที่มีกรณีต้องหักจ่ายได้นำเงินส่งคลังแล้ว ให้หักจ่ายจากรายรับที่จะได้รับในประเภทเดียวกันกับที่ได้นำเงินส่งคลังไปแล้วหมวด๒วิธีปฏิบัติเกี่ยวกับการถอนคืนเงินรายรับ ข้อ ๘ให้หัวหน้าส่วนราชการผู้เบิกมีอำนาจอนุมัติการถอนคืนเงินรายรับดังต่อไปนี้(๑)ค่าขายเอกสารในกรณีที่มีการยกเลิกการประกวดราคาซื้อหรือจ้างและไม่มีการพิจารณาการประกวดราคาใหม่ตามระเบียบสำนักนายกรัฐมนตรีว่าด้วยการพัสดุพ.ศ. ๒๕๓๕ เมื่อผู้ซื้อเอกสารได้ยื่นคำขอคืนเงินค่าซื้อเอกสารภายใน ๓๐ วันนับแต่วันที่ได้รับแจ้ง(๒)เงินที่ได้รับชดใช้ไว้เกินความรับผิดจากการละเมิดที่กระทรวงการคลังกำหนด(๓) เงินที่ได้รับจากการผิดสัญญาศึกษาดูงานไว้เกินความรับผิดข้อ ๙หัวหน้าส่วนราชการผู้เบิกจะอนุมัติให้ถอนคืนตามข้อ ๘เมื่อตรวจสอบและพอใจในสาระสำคัญดังนี้(๑)เหตุผลความจำเป็นในการถอนคืนเงินรายรับที่นำส่งเป็นรายได้แผ่นดินไว้แล้ว(๒) ความถูกต้องของหลักฐานเอกสารที่เกี่ยวข้องในการรับเงินการนำเงินส่งคลังและหลักฐานเอกสารอื่น ๆ เช่นหลักฐานแสดงการยกเลิกการจัดซื้อจัดจ้างคำขอคืนเงินค่าซื้อเอกสารหนังสือกระทรวงการคลังแจ้งให้รับผิดชดใช้จากการละเมิดหรือผิดสัญญาศึกษาดูงานหรือหนังสือของส่วนราชการที่ระบุจำนวนที่ต้องรับผิดกรณีผิดสัญญา ลาศึกษาดูงานเป็นต้นข้อ ๑๐วิธีปฏิบัติในการถอนคืนเงินรายรับ ให้ดำเนินการดังนี้(๑)การถอนคืนเงินรายรับภายในปีงบประมาณที่ได้นำเงินส่งคลังไว้ให้ส่วนราชการผู้เบิกถอนคืน โดยเบิกจากเงินรายได้ส่งเกินจ่ายคืนประเภทรายได้เดียวกันกับที่นำส่งเงินส่งคลังไว้(๒) การถอนคืนเงินรายรับเมื่อพ้นปีงบประมาณที่ได้นำส่งคลังไว้ให้ส่วนราชการผู้เบิกถอนคืน โดยเบิกจากเงินงบประมาณรายจ่ายของปีที่อนุมัติให้เบิกหมวดรายจ่ายอื่นหรือหมวดรายจ่ายที่สำนักงบประมาณกำหนด เพื่อการถอนคืนของกระทรวงทบวง กรม เจ้าของรายได้ที่ต้องเบิกจ่ายถอนคืนหมวด๓การรายงาน ข้อ ๑๑เมื่อส่วนราชการผู้เบิกได้ดำเนินการหักรายรับจ่ายขาดไปแล้วทุกกรณีให้แจ้งกรมบัญชีกลางและสำเนาให้สำนักงานการตรวจเงินแผ่นดินและส่วนราชการเจ้าของรายได้ทราบภายในวันที่๑๕ ของเดือนถัดไปดังนี้(๑) รายรับที่มีกรณีต้องหักรายจ่ายนั้น ได้รับไว้ในประเภทใดเมื่อใด จำนวนเท่าใด ถ้าเงินนั้นได้นำส่งคลังไปแล้ว ให้แจ้งเลขที่คลังรับ วันเดือน ปี ของใบนำส่งด้วย(๒) ได้หักจ่ายจากเงินรายได้ ประเภทใด เมื่อใดจำนวนเท่าใด(๓) ได้หักจ่ายเนื่องจากเหตุใดกรณีหน่วยงานย่อยเป็นผู้ดำเนินการหักรายรับจ่ายขาดให้แจ้งส่วนราชการผู้เบิก ทราบภายในวันที่ ๕ของเดือนถัดไปเพื่อรวบรวมแจ้งกรมบัญชีกลางต่อไปข้อ ๑๒เมื่อส่วนราชการผู้เบิกได้ดำเนินการถอนคืนเงินรายรับไปแล้วทุกกรณีให้แจ้งกรมบัญชีกลางและสำเนาให้สำนักงานการตรวจเงินแผ่นดินและส่วนราชการเจ้าของรายได้ทราบภายในวันที่๑๕ ของเดือนถัดไปดังนี้(๑) รายรับที่ถอนคืนนั้นเป็นเงินประเภทใดได้รับไว้เมื่อใด จำนวนเท่าใดและนำส่งคลังไปแล้วตามเลขที่คลังรับ วัน เดือน ปีใด(๒) ได้ถอนคืนจากเงินประเภทรายได้และรหัสรายได้ใด เมื่อใด จำนวนเท่าใด(๓) ได้ถอนคืนเนื่องจากเหตุผลใดประกาศณ วันที่ ๒๙ มีนาคม พ.ศ. ๒๕๔๕นายวิสุทธิ์ ศรีสุพรรณอธิบดีกรมบัญชีกลางอารยา/พิมพ์๓พฤศจิกายน ๒๕๕๑ก้องเกียรติ/ผู้จัดทำ๔พฤศจิกายน ๒๕๕๑[๑]หนังสือกรมบัญชีกลาง ด่วนที่สุด ที่ กค ๐๕๑๘.๒/ว ๔๔ ลงวันที่ ๒๙ มีนาคม ๒๕๔๕